CELEX: C2007/283/34
Language: sk
Date: 2007-11-24 00:00:00
Title: Vec C-422/07: Žaloba podaná 13. septembra 2007 – Komisia Európskych spoločenstiev/Španielske kráľovstvo

24.11.2007   
            
            
               SK
            
            
               Úradný vestník Európskej únie
            
            
               C 283/19
            
         Žaloba podaná 13. septembra 2007 – Komisia Európskych spoločenstiev/Španielske kráľovstvo
   (Vec C-422/07)
   (2007/C 283/34)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: S. Pardo Quintillán a D. Recchia, splnomocnení zástupcovia)
   
      Žalovaný: Španielske kráľovstvo
   Návrhy žalobkyne
   
               —
            
            
               určiť, že Španielske kráľovstvo si tým, že neprijalo potrebné opatrenia na overovanie uplatňovania zásad správnej laboratórnej praxe vo vzťahu k inšpekciám a revíziám štúdií v sektore priemyselných chemických výrobkov, nesplnilo povinnosti, ktoré mu vyplývajú z článku 3 smernice Európskeho parlamentu a Rady č. 2004/10/ES (1) z 11. februára 2004 o zosúlaďovaní zákonov, predpisov a správnych opatrení uplatňovaných na zásady správnej laboratórnej praxe a overovanie ich uplatňovania pri testoch chemických látok,
            
         
               —
            
            
               zaviazať Španielske kráľovstvo na náhradu trov konania.
            
         Žalobné dôvody a hlavné tvrdenia
   Komisia nemá žiadne informácie o tom, že by Španielsko prijalo potrebné opatrenia na overovanie uplatňovania zásad správnej laboratórnej praxe zo strany laboratórií, ktoré vykonávajú testy priemyselných chemických látok. Španielsko taktiež neurčilo orgán zodpovedný za overovanie uplatňovania zásad správnej laboratórnej praxe zo strany uvedených laboratórií, alebo v každom prípade Španielsko neoznámilo Komisii meno tohto orgánu.
   Z tohto dôvodu treba konštatovať, že Španielske kráľovstvo neprijalo potrebné opatrenia na overovanie uplatňovania zásad správnej laboratórnej praxe vo vzťahu k inšpekciám a revíziám štúdií v sektore priemyselných chemických výrobkov, ako je stanovené v článku 3 smernice.
   
      (1)  Ú. v. EÚ L 50, s. 44.